
ΠΡΟΤΑΣΕΙΣ
Η Επιτροπή Δικαιωμάτων των Γυναικών και Ισότητας των Φύλων καλεί την Επιτροπή Ελέγχου του Προϋπολογισμού, που είναι αρμόδια επί της ουσίας, να συμπεριλάβει στην πρόταση ψηφίσματός της τις ακόλουθες προτάσεις:
[bookmark: restart]A.	λαμβάνοντας υπόψη ότι η ισότητα των φύλων αποτελεί αρχή της Ένωσης που κατοχυρώνεται στο άρθρο 2 της ΣΕΕ·
B.	λαμβάνοντας υπόψη ότι η ισότητα των φύλων διακατέχεται από μια οπισθοδρομική ιδεολογία, η οποία δίνει προτεραιότητα στις αμβλώσεις, επιτρέπει σε οποιονδήποτε να επιλέγει από ένα απεριόριστο φάσμα φύλων και δυσφημεί τους παραδοσιακούς ρόλους·
Γ.	λαμβάνοντας υπόψη ότι το αυξανόμενο κόστος ζωής έχει επηρεάσει τόσο τους άνδρες όσο και τις γυναίκες· λαμβάνοντας υπόψη ότι η μόνιμη νοοτροπία του θύματος είναι αντιπαραγωγική για την ισότητα των φύλων· λαμβάνοντας υπόψη ότι η ισότητα ευκαιριών θα πρέπει να αποτελεί στόχο της ΕΕ·
Δ.	λαμβάνοντας υπόψη ότι ο οριστικός προϋπολογισμός του Ευρωπαϊκού Ινστιτούτου για την Ισότητα των Φύλων («EIGE») για το οικονομικό έτος 2022 ανήλθε σε xxx.xx, ποσό που συνιστά αύξηση κατά xxx % σε σύγκριση με το 2021·
1.	υπενθυμίζει ότι το EIGE ιδρύθηκε για την ανάπτυξη εργαλείων για την ισότητα των φύλων· επισημαίνει ότι αυτό δεν είναι επιτακτικό στους χαλεπούς καιρούς μας· σημειώνει, ως εκ τούτου, ότι οι προϋπολογισμοί του EIGE θα πρέπει να μειωθούν·
2.	σημειώνει το συνεχές υψηλό επίπεδο εκτέλεσης του προϋπολογισμού του EIGE, με πιστώσεις αναλήψεων υποχρεώσεων έως 9x, 92 % το 2022 (σε σύγκριση με 97,75 % το 2020)·
3.	διαπιστώνει αύξηση της μεταφοράς δαπανών λειτουργίας του EIGE σε xxx % το 2023 (54,79 % το 2022)·
4.	σημειώνει ότι το Ελεγκτικό Συνέδριο επιβεβαίωσε ότι οι ετήσιοι λογαριασμοί του EIGE παρέχουν ακριβοδίκαιη εικόνα, από κάθε ουσιώδη πλευρά, της οικονομικής κατάστασής του την 31η Δεκεμβρίου 2022 και των αποτελεσμάτων των πράξεών του, των ταμειακών ροών του και των μεταβολών του καθαρού ενεργητικού για το οικονομικό έτος που έληξε την ημερομηνία αυτή·
5.	είναι της γνώμης ότι δεν πρέπει να χορηγηθεί απαλλαγή στην διευθύντρια του EIGE όσον αφορά την εκτέλεση του προϋπολογισμού του για το οικονομικό έτος 2022.

